open-index/open-wikipedia-markdown huggingface dataset:
Ewood Park

**Ewood Park** er fotballklubben Blackburn Rovers' hjemmebane. Arenaen, som ble åpnet i 1882, ligger i Blackburn, Lancashire.

Anlegget har plass til  tilskuere (bare sitteplasser), og de fire tribuneseksjonene heter: *Darwen End*, *Riverside Stand*, *Blackburn End* og *Jack Walker Stand*. 

*Jack Walker Stand* er oppkalt etter den tidligere eieren av klubben, Jack Walker.

Banens mål er 105 x 65 meter, og tilskuerrekorden er på  i FA-cupens 6. runde mot Bolton Wanderers den 2. mars 1929.

Ewood Park ble brukt som finalearena under EM-finalen for kvinner i 2005, og den ble også benyttet under gruppespillet i den samme turneringen.

## Referanser

## Eksterne lenker
* Side om stadionet hos Blackburn Rovers
*
Paul Hector Mair

**Paulus Hector Mair** (1517–1579) var en embedsmann i Augsburg i Bayern som befattet seg med fekting og kampkunst. Han samlet på bøker om fekting og satte seg fore å samle all kunnskap om fektekunsten i et kompendium som skulle overtreffe alle tidligere verker om emnet. 

For å gjennomføre dette engasjerte han maleren Jörg Breu den yngre, og dessuten to erfarne fektere som skulle perfeksjonere seg i de forskjellige disipliner før det hele ble malt. Prosjektet var svært kostbart og strakk seg over fire år. Ifølge Mair kostet det det meste av hans og hans families inntekter. Tre kopier av manuskriptet er bevart, i tillegg til Breus skissebok. 

I tillegg til utgiftene til dette prosjektet var også Mairs hushold svært kostbart, med hyppige og storslagne mottakelser. Det gikk ikke bedre enn at han misbrukte midler fra bykassen, som han hadde tilsynsansvar for siden 1541. Da dette ble oppdaget i 1579, endte det med at Mair ble hengt som tyv i en alder av 62 år.

Gerichtskampf mair.jpg|Bilde av en formell duell, fra Munchen-manuskriptet
Cod Winob 10825.jpg|Langsverd, Dresden-manuskriptet
File:Arte De Athletica 19.jpg|Hellebarder 

## Referanser

## Eksterne lenker
*
Perth

**Perth** kan vise til:

*Perth (Australia), by i Australia
*Perth (Skottland), by i Skottland
*HMAS «Perth», flere skip i Royal Australian Navy som er oppkalt etter byen.

Perth kan også være en kortform for:

*Perth and Kinross, region i Skottland
*Perthshire, tradisjonelt grevskap i Skottland
Kattesand

**Kattesand** er et av flere materialer som brukes i kattedoer for å absorbere fuktighet fra katteavføring og urin, noe som reduserer vond lukt som ammoniakk og gjør at de kan brukes innendørs.

Det er egentlig et brent leireprodukt som er spesielt absorberende. Brukes også industrielt for å fjerne søl, f. eks. av olje. Selges i kvanta fra 200-literssekker og ned til kundevennlige (og mye dyrere ) formater. Storforbrukere som f. eks brannvesen og større industriforetak, inklusive kattesandleverandører, får selvsagt kjøpt i billass. 

Det finnes flere typer kattesand på markedet, som gjør at forbrukere kan velge etter hva de mener er best. Noen katteeiere er mest opptatt av at kattesanden ikke skal spres rundt i huset, mens andre ser etter kattesand som er miljøvennlig. Andre faktorer er evnen til å fjerne lukt.
Frank C. Mars

**Frank C. Mars** (født 24. september 1883, død 8. april 1934) var grunnleggeren av det amerikanske selskapet Mars, Incorporated, som hovedsakelig lager sjokoladegodteri. Hans fulle navn var Franklin Clarence Mars, men han ble kalt Frank C. Mars. Mars og hans sønn Forrest Edward Mars utviklet M&Ms, Snickers og Mars. Frank C. Mars lærte å lage sjokolade av sin mor. I 1902 begynte han å lage godteri, men han hadde liten suksess inntil han i 1923 laget sjokoladen Milky Way.

## Referanser
Antipasto

**Antipasto** (flertall *antipasti*) er det italienske ordet for forrett (fransk: *[[hors d'œuvre]]*) som bokstavelig betyr «før måltidet» (*pasto* betyr «måltid» og må ikke forveksles med hunnkjønnsordet *[[pasta]]*, som betyr deig, krem og pasta). 

I italiensk mattradisjon består antipastiene vanligvis av kald mat som ost og rå, grillede eller marinerte grønnsaker, i tillegg til skinke, salami og andre typer kjøtt. Marinert fisk og skalldyr er også utmerkede antipastier.

Uttrykket inkluderer ofte salat, men ikke alltid.

## Referanser
Ben’s Original

**Ben’s Original** er et amerikansk varemerke innen ris og andre tilhørende matvarer. Det eies av Mars, Incorporated (i USA gjennom datterselskapet Masterfoods). Merket ble først brukt av et selskap kalt Converted Rice, Inc., som senere ble kjøpt opp av Mars.

Hovedkontoret ligger i Houston i Texas. Risen ble først lansert i 1943, og var den mestselgende risen i USA fra 1950 til 1990-tallet.

I 2021 skal produktet bytte navn til Ben’s Original som en følge av opptøyene i USA i 2020.

## Opprinnelse
Da hvite risbønder i Sør-Carolina ikke fikk risavlingene til å trives, «hjalp slaver fra Vest-Afrikas risregion bøndene med å få avlingen til å gro I det sørlige Amerika omtalte de hvite innbyggerne ofte de eldre sorte innbyggerne som «onkel», eller *«uncle»*, selv om de ikke var i slekt. Sent på 1900-tallet ble bruken av ordet sett på som nedverdigende. I tillegg, på 1940-tallet, ble sorte innbyggere ofte assosiert med ris. Sent på 1800-tallet ble afroamerikanere ofte brukt som maskoter for agrokulturelle produkter i USA. Denne formen for merkevarebygging har til dels fortsatt inn i det 21. århundre.

Ben’s Original produkter bærer bildet av en eldre afroamerikansk mann med sløyfe. Ifølge Mars, inc var Uncle Ben en afroamerikansk risdyrker i Texas, kjent for sin gode kvalitet på risen. Gordon L. Harwell, en entreprenør som forsynte det amerikanske forsvaret med ris under andre verdenskrig, valgte navnet ''Ben’s Original' som et ledd i å øke omsetningen av risen til den gjengse amerikaner.

## Referanser


## Eksterne lenker
*
Verdensmesterskapet i curling for menn

**Verdensmesterskapet i curling for menn** har vært arrangert årlig siden 1968. Før dette ble det arrangert Scotch Cup fra 1959, som først var kun mellom Canada og Skottland før kom flere land med senere, USA fra 1961, Sverige fra 1962 og Norge og Sveits fra 1964.

## Curling-VM

## Scotch Cup

## Medaljeoversikt totalt

## Eksterne lenker
* World Curling Federation
* Norges Curlingforbund
Genevieve Gaunt

**Genevieve Gaunt** er en skuespiller med nederlandske-britisk foreldre, skuespillerne Frederik de Groot og Fiona Gaunt. Hun spilte Petrea Parkasen i filmen *[[Harry Potter og Fangen fra Azkaban (film)|Harry Potter og Fangen fra Azkaban]]*.

## Kuriosa
Etternavnet til skuespilleren er ganske interessant. Hun spiller en smygardelev og de siste gjenlevende helblods slektningene til «Salazar Smygard», heter nettopp «Gaunt». 

## Referanser


## Eksterne lenker
*
Fjortis

:*For TV-serien med samme navn, se [[Fjortis (TV-serie)]]*.
**Fjortis** er en betegnelse på en ung og umoden tenåring. Uttrykket kommer fra svensk og er avledet av tallordet *fjorton*, og bruken hentyder at personen det er snakk om oppfører seg som en fjortenåring.

Uttrykket brukes vanligvis når en snakker *om* en jente, fremfor når en snakker *til* henne.

Uttrykket kom i bruk rett før eller omkring 1990. Betegnelsen er kjønnsnøytral, men brukes oftest angående hunkjønn. Jenter i Oslo som passer til beskrivelsen ble ofte kalt berter før 1990 (alternativt Grorud-berter eller vestkant-berter alt etter lokaliteten).  

## Referanser
MS «Regina Baltica»

**«Regina Baltica»** er en passasjer/bilferge eid av rederiet Tallink. Hun ble bygd i 1980, er 145 meter lang, tar 1400 passasjerer og 480 biler, og gjør en fart på mellom 14 og 18 mil. 505 lugarer er fordelt på ni dekk. Skipet går i rute mellom Stockholm og Riga.

## Grunnstøting
Den 27. september 2005, elleve år etter Estoniaforliset grunnstøtte Regina Baltica i skjærgården utenfor Stockholm. I ettertiden oppstod det sterke reaksjoner mot at fergeselskapet serverte gratis alkohol til passasjerene etter uhellet.

## Annen bruk
Fergen har vært utleid som hotellskip under en NATO-øvelse, og lå da ved kai i Bodø. Ellers har hun vært utleid til fart i Middelhavet.

## Eksterne lenker
* 
*  Dagbladet.nos artikkel om grunnstøtingen
*  VG.nos artikkel om grunnstøtingen
*  Hjemmesiden til Tallink
Hors d’œuvre

**Hors d'œuvre** er et fransk kulinarisk begrep (*hors* = utenfor, og *œuvre* = (kunst)verk) og kan oversettes med «appetittvekker», selv om dette ikke er dekkende. Hors d'œuvre uttales *or-døvre*. Begrepet beskriver små retter som skal vekke appetitten, enten før entrée/forrett eller mellom rettene.

Om det er en god stund mens gjestene ankommer og måltidet blir servert blir det ofte servert hors d'œuvre i mellomtiden mens gjestene står, men kan også bli servert ved bordet. I prinsippet kan hva som helst bli servert som en appetittvekker, men som regel er det kald mat som ikke trenger å bli forberedt. Det kan være kanapéer, ulike typer snacks som ost, kjeks og druer, men også typer frukt og nøtter. 

Et lignende begrep på italiensk er antipasto som betyr «før måltidet». I italiensk matlaging betyr det tradisjonelt kald mat som ost og rå eller marinerte grønnsaker, men også kaldt kjøtt som skinke, se prosciutto. Salat kan også bli inkludert, men ikke alltid.

## Se også
* Amuse-bouche

## Referanser
Tallink Grupp

**Tallink Grupp A/S** er et estlandsk fergerederi som driver fergevirksomhet i Østersjøen. Det er Estlands største selskap målt etter omsetning. Firmaets virksomhet ble innledet allerede mens Estland var en del av Sovjetunionen, tidlig på 1980-tallet, under navnet ESCO (Estonian Shipping Company). I 1989 chartret selskapet ut fergen «Scandinavian Sky» til rederiet Tallink. Selskapet chartret senere ut flere skip til rederiet.

Den 27. september 2005 grunnstøtte rederiets skip «MS Regina Baltica» i skjærgården utenfor Stockholm.

## Referanser


## Eksterne lenker
*
Fijación Oral, Vol. 1

***Fijación Oral, Vol. 1*** er den colombianske popstjernen Shakiras femte spanskspråklige album. Det ble sluppet i Irland 3. juni 2005, i resten av Europa 6. juni 2005, og i Nord-Amerika 7. juni 2005.

Dette er Shakiras første album siden *[[Laundry Service]]*, som ble sluppet i 2001. En engelskspråklig versjon av albumet ble lansert i november 2005.

## Sporliste

# «En tus Pupilas» (T: Shakira, M: Shakira & Luis F. Ochoa) – 4:24
# «La Pared» (T: Shakira, M: Shakira & Lester Mendez) – 3:20
# «La Tortura» (med Alejandro Sanz) (T: Shakira & Alejandro Sanz, M: Shakira, Alejandro Sanz & Luis F. Ochoa) – 3:35
# «Obtener Un Sí» (T: Shakira, M: Shakira & Lester Mendez) – 3:21
# «Dia Especial» (med Gustavo Cerati) (T: Gustavo Cerati, M: Shakira & Gustavo Cerati) – 4:25
# «Escondite Inglés» (T & M: Shakira) – 3:10
# «No» (med Gustavo Cerati) (T: Shakira, M:Shakira & Gustavo Cerati) – 4:47
# «Las De La Intuición» (T: Shakira, M: Shakira & Luis F. Ochoa) – 3:42
# «Dia De Enero» (T & M: Shakira) – 2:55
# «Lo Imprescindible» (T: Shakira, M:Shakira & Lester Mendez) – 3:58
# «La Pared» (Akustisk versjon) – 2:41
# «La Tortura» (Shaketon Remix) (med Alejandro Sanz) – 3:12

T: (tekst skrevet av)M: (melodi skrevet av)
## Singler
*April 2005: «La Tortura» Mikset av Gustavo Celis
*Juli 2005: «No»

## Kilder
* 

## Eksterne lenker
*
Sør-Hålogaland bispedømme

**Sør-Hålogaland bispedømme** er et bispedømme i Den norske kirke som omfatter menighetene i Nordland, med Bodø domkirke som bispesete. Det er organisert i 8 prostier, 44 kirkelige fellesråd og 86 sogn, og er fra 2023 ledet av biskop Svein Valle. Bispedømmet ble opprettet i 1952 ved delingen av det tidligere Hålogaland bispedømme.

## Historikk
Ved kgl.res. av 29. august 1952, fremmet av Kirke- og undervisningsdepartementet:

## Biskoper
* Wollert Krohn-Hansen (1952–1959)
* Hans Edvard Wisløff (1959–1969)
* Bjarne Odd Weider (1969–1982)
* Fredrik Grønningsæter (1982–1992)
* Øystein Ingar Larsen (1992–2006)
* Tor Berger Jørgensen (2007–2016)
* Ann-Helen Fjeldstad Jusnes (2016–2023)
* Svein Valle (2023–)

## [[Prosti]]er i Sør-Hålogaland bispedømme
*Bodø domprosti
*Sør-Helgeland prosti
*Indre Helgeland prosti
*Nord-Helgeland prosti
*Salten prosti
*Ofoten prosti
*Lofoten prosti
*Vesterålen prosti

## Se også
* Liste over sogn i Sør-Hålogaland bispedømme
* Liste over kirker i Nordland
* Endring av prostinavn 1922
* Liste over norske biskoper

## Referanser


## Eksterne lenker
* Sør-Hålogaland bispedømme, offisielle sider
Jagdpanther

**Jagdpanther**, eller **Jagdpanzer V** var en tysk panserjager fra andre verdenskrig. Den var bygget på chasisset til stridsvognen Panzer V Panther.

## Historie og utvikling

Designet av Jagdpanther ble påbegynt høsten 1942. Den hadde først betegnelsen *SdKfz 173*. Det var Adolf Hitler som gav den navnet *Jagdpanther* (norsk: *Jaktpanter*). Serieproduksjon av Jagdpanther kom i gang tidlig i 1944.

Jagdpanther ble utstyrt med den samme kraftige 88 mm-kanonen som Tiger II. Den hadde dessuten en 7,92 mm mitraljøse for nærforsvar.

## Produksjon

Rundt 420 eksemplarer ble produsert i løpet av 1944 og 1945. Flesteparten av disse tjenestegjorde på Østfronten, men de ble også brukt på Vestfronten, blant annet under Ardenneroffensiven.

## Eksterne lenker
* 

* «Achtung Panzer!» om Jagdpanther (engelsk)
* «Panzerworld» om Jagdpanther (engelsk)
* «Lexikon der Wehrmachts» bildegalleri av Jagdpanther
John Larsson

**John Larsson** (født 2. april 1938 i Sverige, død 18. mars 2022 i London) var Frelsesarmeens 17. general (2002–2006).

John Larsson var svensk statsborger, og både foreldrene og besteforeldrene hans hadde ledende stillinger i Frelsesarmeen i en rekke land. Hans bestefar var kommandør Karl Larsson, mens hans foreldre var kommandør Sture Larsson, mens han mor var lyrikeren Flora Larsson. John Larsson tilbragte oppvekstårene i mange forskjellige land: Sverige, Danmark, Chile og Argentina. Han gikk ut fra Upper Norwood Corps i Storbritannia og ble offiser i Frelsesarmeen i 1957. John Larsson gikk ut fra London University med en BD-grad.

## Karriere
John Larsson tjenestegjorde i ett år som leder for en frelsesarmé-menighet i Nord-England, så var han i syv år ved Frelsesarmeens offisersskole i London før han igjen ble menighetsleder. Han giftet seg med kaptein Freda Turner i 1969 mens han var menighetsleder ved Ealing korps.

I 1980 fikk han og hans kone beordring til Sør-Amerikas vest territorium som henholdsvis sjefssekretær og territorial hjemforbundssekretær. I 1984 fikk de beordring til Frelsesarmeens internasjonale offisersskole i London som rektor og bibliotekar og i 1988 til tjeneste ved det internasjonale hovedkvarteret. John Larsson var her assistent til sjefssekretæren for administrativ planlegging i Storbritannia.

Etter dette fikk de beordringer som  territorialleder og territorial leder for kvinneorganisasjonene, de hadde disse funksjonene i tre territorier: I 1990 i Storbritannia med Irland, i 1993 i New Zealand, Fiji og Tonga territoriet og i 1996 til Sverige] og Latvia territoriet. I 1999 ble John Larsson internasjonal sjefssekretær (stabssjef), og Freda verdenssekretær for kvinneorganisasjonene.

John Larsson ble general (verdensleder) for Frelsesarmeen i 2002. Han gikk av med pensjon 1. april 2006.

## Komponist og forfatter
John Larsson har sammen med tidligere General John Gowans laget 10 musikaler – der sistnevnte har stått for teksten, mens Larsson har skrevet musikken. De fleste av disse musikalene er oversatt til norsk, og flere av dem har vært fremført bl.a. av Jeløy Folkehøyskole: 

* Take-Over Bid (1967)
* Hosea (1969) ISBN 978-0-85412-072-7
* Jesus Folk (1972)
* Spirit (1973)
* Glory (1975)
* White Rose (1977)
* The Blood Of The Lamb (1978)
* Son Of Man (1983)
* Man Mark II (1985),
* The Meeting (1990) ASIN: B000M7NGNO

John Larsson har også skrevet en rekke bøker:

## Bibliografi
* *Doctrine Without Tears* The Salvation Army 1975 ISBN 978-0-85412-253-0
* *Spiritual Breakthrough*  The Salvation Army 1983 ISBN 978-0-85412-329-2
* *The man perfectly filled with the spirit* The Salvation Army 1986 ISBN 978-0-85412-497-8
* *How your corps can grow*  The Salvation Army 1988 ISBN 978-0-85412-544-9
**Hvordan korpset ditt kan vokse* - Salvata Kristelige forlag - Oslo 1991
**1929: A Crisis That Shaped the Salvation Army's Future* (2009)ISBN 978-0854127948
**Inside a High Council* - Salvation Books 2013 ISBN 978-0-85412-884-6
**Those Incredible Booths* - Salvation Books 2015 ISBN 978-0-85412-932-4

## Referanser
VM i curling for menn 2005

**Curling-VM for herrer 2005** ble arrangert 2. april – 10. april 2005 
i *Save on Foods Memorial Centre* i Victoria i Britisk Columbia i Canada.

* Canada vant 11-4 i finalen over Skottland
* Norge endte på 4.-plass med 9 seire og 4 tap

## Eksterne lenker
* WCF Statistics 
* Norges Curling Forbund
Sukkulent

**Sukkulenter** (latin *succus* som betyr saftig) er planter som kan lagre vann i blader eller stengler, noe som gjør at de tåler noe tørke. Man deler gjerne sukkulenter inn i:

* Rotsukkulenter, for eksempel Periplocoideae, *[[Dioscorea]]*.
* Stengelsukkulenter, for eksempel kaktus, *[[Pachypodium]]*, vortemelkfamilien (Euphorbia).
* Bladsukkulenter, for eksempel *[[Aeonium]]*, *[[Aloe]]*, *[[Agave]]*, *[[Crassula]]*, *[[Echeveria]]*, *[[Kalanchoe]]* og middagsblomstfamilien.

## Eksterne lenker
* The Succulent Plant Page
VM i curling for menn 2004

**Curling-VM for herrer 2004** ble arrangert 17. april – 25. april 2004 
i *Gavlerinken* i Gävle i Sverige.

* Sverige vant 7-6 i finalen over Tyskland
* Canada vant 9-3 i bronsefinalen over Norge
* Tyskland vant sin semifinale med 9-6 over Canada (Canadas eneste tap i turneringen)
* Sverige vant sin semifinale med 8-6 over Norge
* Norge endte opp med 7 seire og 4 tap
* Norge slo Sverige tidligere i turneringen, med 8-3

## Eksterne lenker
WCF Statistics 
Norges Curling Forbund
VM i curling for menn 2003

**Curling-VM for herrer 2003** ble arrangert fra 5. april til 13. april 2003 
i *Winnipeg Arena* i Winnipeg i Manitoba i Canada.

* Canada vant 10-6 i finalen over Sveits
* Norge vant 9-7 i bronsefinalen over Finland
* Canada vant sin semifinale med 9-8 over Norge
* Sveits vant sin semifinale med 7-1 over Finland
* Norge endte med 7 seire og 4 tap
* Canada endte med 10 seire og kun 1 tap (mot Danmark)

## Eksterne lenker
WCF Statistics
Balsam

**Balsam** (hebr. *vellukt*) brukes i forskjellige betydninger:

* Balsam (botanikk), en løsning av harpiks fra balsamedelgran (*Abies balsamea*) eller andre balsamplanter oppløst i eterisk olje.
* Balsam (hår), en kremet hygieneprodukt som inneholder glattende serum for å lukke hårskjell. Brukes i vått hår og skylles ut.
* Balsamkrage, en plante i kurvplantefamilien.
* Balsam (metafor), en avstressende metafor: Balsam for sjelen.
* Balsampoppel, et løvtre
* Balsam (substans), en substans som dryppes inn i årene til døde mennesker for å bevare kroppene. Metoden brukes også av taxidermister for å forhindre at dyrehuden råtner.
* Balsam (NRK), et radioprogram i NRK P3.
* Riga Black Balsam, en likør fra Latvia
Kattemat

**Kattemat** er en form for mat som er spesielt utviklet for å tilfredsstille katters behov til et fullverdig kosthold. Den lages både som tørrfôr og våtfôr. Kattemat blir som regel tilsatt syntetisk taurin, en essensiell aminosyre for katter som ikke kan danne dette selv. Mangel på taurin kan føre til alvorlige sykdommer, blant annet sviktende syn og blindhet, hjerteproblemer, og nedsatt fertilitet.

Proteinene i kattemat kommer for en stor del fra produkter kjøttindustrien ikke bruker som menneskeføde. Moderne kattematprodusenter stiller imidlertid ofte like høye krav til kvalitet på råvarene som vanlige matvareprodusenter, men de bruker ikke alltid de samme bestanddelene. Et eksempel er at brystfilétene på kylling går til menneskemat, mens innvoller og avskjær går til dyremat. Noen katteeksperter hevder at denne praksisen er en medvirkende årsak til de mange aldersrelaterte sykdommene hos katter, men det finnes ikke dokumentasjon som understøtter denne teorien. Derimot er det påvist en rekke sammenhenger mellom mangelfull råvarekvalitet og utilfredsstillende produktsammensetning på den ene siden, og alders- og kostholdsrelaterte sykdommer på den andre siden.
Fédération Internationale Féline

**Fédération Internationale Féline** (**FIFe**) er en føderasjon av katteregistre. Den har 42 medlemsorganisasjoner i 40 land, i Europa, Sør-Amerika og Asia. I Norge er Norske Rasekattklubbers Riksforbund (NRR) medlem av FIFe.

Organisasjonen ble stiftet under navnet *Fédération Internationale Féline d’Europe* (FIFE) i 1949, men byttet navn i 1972, da organisasjonen ekspanderte ut av Europa. *Clube Brasileiro do Gato* (Brasil) var den første ikke-europeiske nasjonale katteklubben som, gjennom sitt medlemskap var direkte årsak til navnebyttet, ble medlem.

## Anerkjente katteraser

## Eksterne lenker
*
Katteutstilling

En **katteutstilling** er et arrangement der katteeiere konkurrerer om å vinne titler for sine katter i forskjellige katteregistre. Kattene sammenlignes med en rasestandard, og den katten som er nærmest standarden vinner.
John Malkovich

**John Gavin Malkovich** (født 1953) er en amerikansk skuespiller.

Malkovich har et bredt repertoar, spiller i kostymedrama, slapstickkomedier og han har endog spilt iskald morder i flere filmer. Han spiller også i mange franske filmer. I Spike Jonzes film, *[[Being John Malkovich]]*, harselerer han med sitt eget image. Blant hans filmer kan nevnes *[[Dødsmarkene (film)|Dødsmarkene]]*, *Con air*, *Mannen med jernmasken* og Jekyll/Hyde i *Mary Reilly*.

John Malkovich debuterte som regissør i 2002 med *The dancer upstairs*.

## Filmografi (utvalg)
### Som skuespiller
* Bird Box (2018) 
* Unlocked (2017) 
* Red 2. (2013)
* Red. (2010)
* Burn After Reading (2008)   
* Beowulf (2007) 
* Drunkboat (2006) 
* Eragon (2006) 
* Art School Confidential (2006) 
* The Call (2006) 
* Me, Myself and Stanley (2006) 
* The Libertine (2005) 
* Klimt (2005) 
* The Hitchhiker's Guide to the Galaxy (2005) 
* Johnny English (2003) 
* A Talking Picture (2003)
* Napoléon (miniseries) (2002) 
* Ripley's Game (2002) 
* Adaptation (2002)
* Knockaround Guys (2001) 
* Shadow of the Vampire (2000)
* Les Misérables (miniserie) (2000)
* Ladies Room (1999)
* Le Temps Retrouvé (1999) 
* Being John Malkovich (1999)
*  (1999)
* Siste spill (1998) 
* Mannen med jernmasken (1998)
* John Malkovich Presents The Terrorist (1998) 
* Con Air (1997)
* Mary Reilly (1996) 
* The Portrait of a Lady (1996)
* Heart of Darkness (TV) (1994)
* Alive (1993) 
* I skuddlinjen (1993) 
* Jennifer Eight (1992) 
* Of Mice and Men (1992)
* Shadows and Fog (1991) 
* The Sheltering Sky (1990) 
* Farlige forbindelser (1988) 
* Making Mr. Right (1987) 
* The Glass Menagerie (1987) 
* Empire of the Sun (1987) 
* Death of a Salesman (1985) 
* The Killing Fields (1984) 
* Places in the Heart (1984)

### Som regissør
* The Dancer Upstairs (2002) 
* Hideous Man (2002)

## Referanser


## Eksterne lenker
* 
* 
* 
*
Robert Capa

**Robert Capa** (født **Endre Ernő Friedmann** 22. oktober 1913 i Budapest i Østerrike-Ungarn, død 25. mai 1954 i Thai Binh i Staten Vietnam) var en ungarskfødt amerikansk fotograf og en av de ledende  krigsfotografer på 1900-tallet.

Han forlot hjemlandet Ungarn i 1930 etter å ha blitt arrestert for politisk virksomhet. Han hadde opprinnelig planer om å bli forfatter, men fikk arbeid som fotograf i Berlin og ble fengslet av denne kunstarten. Men i 1933 flyttet han til Frankrike, da han som jøde følte seg truet av Hitlers maktovertakelse. Han endret på denne tiden navnet til *Robert Capa*, da han regnet med at det ville være lettere å få arbeid med et mer gjenkjennelig, amerikanskklingende navn, også på grunn av likheten med filmregissøren Frank Capra. (*Cápa* betyr hai på ungarsk.)

Capa rapporterte fra flere kriger: Den spanske borgerkrig, Japans invasjon av Kina, andre verdenskrig i London, Nord-Afrika og Italia, invasjonen i Normandie på Omaha Beach, frigjøringen av Paris, andre kinesisk-japanske krig, den arabisk-israelske krig 1948 og den første indokinesiske krig er begivenheter som Capa dekket.

Hans mest kjente foto er *Falling soldier*, som ble omdiskutert da en journalist hevdet at bildet var arrangert. 

Capa arbeidet med fargefilm så tidlig som i 1938. På sin reise i Norge i 1951 fotograferte han blant annet en samefamilie. Andre fargebilder viser den nyopprettede staten Israel. 

Han ble amerikansk statsborger i 1946, og var i 1947 en av grunnleggerne av Magnum billedbyrå.

Han døde under en reportasjereise i Vietnam da han tråkket på en landmine.

På 1990-tallet dukket det opp en koffert som inneholdt 120 ruller film med ialt 3.500 bilder, tatt av Capa under den spanske borgerkrigen. De hadde vært savnet siden 1940. I 2008 kjøpte *New Yorks International Centre of Photography* materialet for å offentliggjøre det etter skanning.

## Referanser


## Eksterne lenker
* 
* 
* 
*  Tidslinje over Capas karriere
*  Galleri
Porte Molitor (Paris Metro)

**Porte Molitor** (noen ganger kalt **Murat** etter den nærliggende *rue Murat*) er en ubenyttet stasjon på metroen i Paris.

Stasjonen er bygget på et eget spor mellom linje 9 og linje 10 for å betjene fotballstadionet Parc des Princes. Selv om stasjonsområdet og plattformer er ferdigbygget ble prosjektet kansellert.

Det ble aldri bygget noen innganger, så stasjonen har aldri vært tilgjengelig for publikum.

## Eksterne lenker
* Molitor (fransk)
* Station Porte Molitor / Murat (fransk)
Gardnoskrateret

**Gardnoskrateret** er et meteorittkrater på Garnås i Nesbyen kommune i Buskerud, beskrevet av geologene Johan Naterstad og Johannes A. Dons i 1990. Krateret ble første gang undersøkt under kartlegging av Hallingdal i 1948, da statsgeolog O.A. Broch oppdaget en ringstruktur bestående av breksje i et område seks km nord for Nesbyen.

Krateret er omtrent fem km i diameter og ble skapt av en meteoritt med en diameter som antas å ha vært 250–300 meter for 546 millioner år siden. Krateret ligger nær riksvei 7 i Hallingdal og er lett tilgjengelig.

Gardnoskrateret er unikt og av stor geologisk verdi, også i verdenssammenheng. Dette skyldes at det renner en elv gjennom krateret. Elvevannet har skylt vekk jordoverflaten, slik at man ser rett ned på berggrunnen. Her kan man se gardnosbreksja, en steinart som ble dannet under den høye temperaturen som oppsto da meteoritten slo ned. Meteoritten hadde en sprengkraft tilsvarende 10&nbsp;000 Hiroshima-bomber, og en fart av 30 km pr sekund - den kunne fløyet fra Trondheim til Oslo på sytten sekunder. Der den slo ned, var lå det den gang et grunt hav med primitivt liv i form av alger og bakterier. Grunnfjell smeltet, metallforekomster fordampet, alt liv i området ble utslettet, og gasser og støv steg som en enorm sky. Forholdene i Gardnos har ellers bare kunnet observeres etter atomeksplosjoner og på nedslagsfelter, slik som på månen. I Gardnos ligger krateret oppe i dagen, synlig for enhver, og det er spesielt. Mellom de knuste steinene er det presset inn kullstoff, og forskerne mener det kan ha blitt dannet mikrodiamanter under nedslaget. Fra pukkverket i krateret hentes det ut tonnevis av stein til asfalt, beskrevet som at det kanskje spres «*diamanter ut over hele fylket*».

Norge har to registrerte kratere på land og ett i havet, men Gardnos er størst og mest tilgjengelig (de andre er Mjølnirkrateret og Ritlandskrateret).

## Gardnos i dag
Ved krateret ligger i dag Gardnos meteorittpark.

Geolog Elin Kalleson tok i juni 2009 doktorgrad om gardnosbreksja, og en annen person er i ferd med å gjøre det samme. En gruppe geologer besøker krateret med jevne mellomrom i forbindelse med geologutdanning. I tillegg besøkes krateret av skoleklasser og turister.

## Referanser


## Litteratur
* 

## Eksterne lenker
* ''Earth Impact Database'' (på engelsk)
* Gardnos meteorittkrater  – lokal side
Boeing-Sikorsky RAH-66 Comanche

**RAH-66 Comanche** var et amerikansk helikopter beregnet på oppklaring, med visse stealth-egenskaper. Hvis det hadde kommet i tjeneste hadde det vært det første amerikanske helikopter beregnet på oppklaringsoppdrag i all slags vær og det første stealth-helikopter i tjeneste, men utviklingsprogrammet ble kansellert i februar 2004.

## Bruksområder og egenskaper

Den amerikanske hæren har et oppklaringshelikopter allerede &ndash; OH-58D Kiowa Warrior &ndash; men det er et oppgradert helikopter fra Vietnamæraen, og ikke et spesialutviklet helikopter som Comanche. Comanche skulle være lettere og mindre enn AH-64 Apache kamphelikopteret. Der hvor Comanche var 13,1 m langt og veide 3&nbsp;500&nbsp;kg var Apache 15,5 m langt og veide 5&nbsp;200&nbsp;kg. Skroget på Comanche var også laget for å være vanskelig å oppdage, med utstrakt bruk av komposittmaterialer.

Comanche var også laget for å være lettere å frakte med fly og skip enn det Apache er, noe som skulle gi det mulighet til å komme raskere til konfliktområder rundt i verden. Helikopteret kunne selv også fly en distanse opp til 2&nbsp;330&nbsp;km, og kunne teoretisk krysse havstrekninger.

Opprinnelig planla den amerikanske hæren å bruke 1&nbsp;300 Comancher, de første i tjeneste fra 2004. Åtte prototyper ble bygget, de første kom fra Sikorsky i mai 1995. 

## Kansellering
Produksjonen kom etterhvert i gang, men den 23. februar 2004 erklærte den amerikanske hæren at de kansellerte Comanche-prosjektet til fordel for droner til overvåking og oppklaring. Dette var på basert på erfaringene fra Afghanistan og Irak. Omtrent 8 milliarder US dollar hadde til da blitt brukt, 2 helikoptre (ikke prototyper) var ferdigbygget, og 450&ndash;680 millioner ekstra måtte til for å bryte kontraktene med Sikorsky og Boeing.

Avgjørelsen om å avbryte prosjektet antas å ha kommet som en konsekvens av felterfaringer gjort under invasjonen av Irak der angrepshelikoptre ble regnet som mindre effektivt i krigføring enn tidligere antatt.

Teknologi utviklet for Comanche har blitt foreslått brukt til Apache og andre helikoptre.

### Erstatninger
Som en del av at programmet ble avsluttet fikk US Army lov til å beholde pengene som ville gå til de fremtidige års program for Commanche. For å erstatte de egenskapene Commache hadde planla US Army flere nye programmer, inkludert tre nye typer luftfartøy. Army staff gikk da inn for å modifisere eksisterende, kommersielle flyvemaskiner i produksjon, til militær tjeneste. Dette var:
* *Armed Reconnaissance Helicopter (ARH)*. Bell 407 ble modifisert til Bell ARH-70. Dette programmet ble imidlertid kansellert i 2008 grunnet kostnadssprekker
* *Light Utility Helicopter (LUH)*. Eurocopter EC145 ble modifisert til UH-72 Lakota.
* *Future Cargo Aircraft (FCA)*. Ble senere en del av Joint Cargo Aircraft (JCA). Aeritalia G.222 ble modifisert til C-27J Spartan

## Eksterne lenker
* 

* RAH-66 Comanche – Globalsecurity.org
* RAH-66 Comanche – Federation of American Scientists (dato 1999; prosjektet diskuteres der i nåtid)
* RAH-66 Comanche – Militær teknologi
Monterey

**Monterey** er en kystby midt i den amerikanske delstaten California. I 2000 hadde den en befolkning på .

Monterey begynte som en katolsk misjonsstasjon i provinsen Las Californias, som da var en del av Ny-Spania. Byen vokste opp rundt misjonen *San Carlo Borromeo* ved Montereybukten, opprettet av fransiskaneren Junipero Serra den 3. mai 1770. Samtidig utropte Don Gaspar de Portola, lederen for den meksikanske militærekspedisjon, Alta California (den nåværende amerikanske delstaten California) som spansk besittelse.

Misjonsstasjonen var del av Californiamisjonene, den kjeden av til slutt 21 spanske *misiónes* som ble anlagt fra San Diego til Sonoma, og var den viktigste av stasjonene. Mellom 1777 og 1849 var byen hovedstad for California, under hhv. Spania, Mexico og USA.

Siden 1840 har Monterey vært sete for et katolsk bispedømme, som opprinnelig omfattet Las Californias, det vil si også Baja California som forble meksikansk territorium etter at USA annekterte Alta California.

## Hermetikkindustrien
Knut Hovden fra Sotra (1880–1961) utvandret til USA da han var 25. Han hadde fiskerifaglig utdanning fra Bergen og arbeidet først i Chicago, men ble i 1907 direktør for *Booth Cannery* i Monterey. I 1926 etablerte han sin egen hermetikkfabrikk, *Hovden Canning Company* som gradvis ble ledende i bransjen. Hovden grunnla også andre fabrikker langs USAs vestkyst og ble etterhvert kjent som *the king of Cannery Row*. Sammen med sin bror Ole Hovden effektiviserte han fabrikkarbeidet med teknikker fra Norge, og utviklet mekaniske tørke- og kokemetoder. Mekanisk falsing av lokkene på hermetikkboksene, utført av falsemaskinen som Henrik Jørgen Reinert ved Middelthons maskinverker i Stavanger oppfant, medførte at en operatør kunne false opp til tusen bokser i timen. På Hovdens fabrikk i Monterey var det på det meste rundt 4.000 ansatte. Hans mest kjente produkter gikk under merkenavnet Portola og høstet en rekke utmerkelser i inn- og utland. To ganger ble fabrikken i Monterey ødelagt av brann, den ene gangen i 1925, og da lanserte Hovden ideen om at å åpne et akvarium på stedet. Men det tok nesten 60 år før *Monterey Bay Aquarium* åpnet dørene. Det eies av en stiftelse og dekker 98&nbsp;km². I 1951 pensjonerte Hovden seg, og en skattesak fikk ham til å melde utflytting til Guadalajara i Mexico der han bodde resten av livet. Senere er *Cannery Row* blitt omdannet til en turistattraksjon. John Steinbeck som var oppvokst i nabobyen Salinas og bodde noen år i Monterey, utga i 1945 boken *Cannery Row*.

## Referanser


## Eksterne lenker
* 
* Cannery Row
Fylkesvei 404

**Fylkesvei 404** (**Fv404**) går mellom Herefoss i Birkenes og Frivoll i Grimstad. Veiens lengde er 27,8&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Nord-Hålogaland bispedømme

**Nord-Hålogaland bispedømme** er et bispedømme i Den norske kirke og omfatter menighetene i Troms og Finnmark (samt Svalbard som hører til Tromsø domprosti), med Tromsø domkirke som bispesete. Det er organisert i 8 prostier, 39 kirkelige fellesråd og 62 sogn (2021). Fra 2025 er bispedømmet ledet av biskop Stig Lægdene.

Bispedømmet ble opprettet i 1952 ved delingen av det tidligere Hålogaland bispedømme, som i sin tur blev delt fra Nidaros stift 1804.

## Historikk
Ved kgl.res. av 29. august 1952, fremmet av Kirke- og undervisningsdepartementet:

## Prostier i Nord-Hålogaland bispedømme
Bispedømmet består av åtte prostier:
* I Troms fylke:
** Tromsø domprosti
** Trondenes prosti
** Senja prosti
** Nord-Troms prosti
* I Finnmark fylke:
** Alta prosti
** Indre Finnmark prosti
** Hammerfest prosti
** Varanger prosti

## Biskoper i Nord-Hålogaland siden 1952

*1952–1961: Alf Wiig 
*1961–1972: Monrad Norderval
*1972–1979: Kristen Kyrre Bremer 
*1979–1990: Arvid Nergård 
*1990–2001: Ola Steinholt
*2002–2014: Per Oskar Kjølaas
*2014–2025: Olav Øygard
*2025–: Stig Lægdene

## Referanser


## Se også
*Liste over sogn i Nord-Hålogaland bispedømme
*Liste over norske biskoper

## Eksterne lenker
*
Imitasjonslek

**Imitasjonslek** er lek der barn imiterer de voksnes gjøremål. De kan etterligne bilkjøring, barnestell og andre gjøremål. 

En form for slik lek er buekorpsene som ble opprettet fordi guttene imiterte fedrenes marsjering og eksersis i borgrevæpningen i Bergen.

## Se også
*Doktorleker
Tord Lien

**Tord André Lien** (født 10. september 1975 i Øksnes) er en norsk politiker (FrP). Lien var olje- og energiminister i Erna Solbergs regjering fra 16. oktober 2013 til 20. desember 2016. Han var innvalgt på Stortinget fra Sør-Trøndelag 2005–2013.

## Karriere
Han er sønn av møbelsnekker Olav Myklebust (1930–2017) og butikkeier Aud Lien (1933–2018), og vokste opp på Myre i Vesterålen. Tord Lien har studiekompetanse fra Sortland videregående skole fra 1994, mellomfag i statsvitenskap fra Høgskolen i Bodø fra 1996, grunnfag og to mellomfag i internasjonal politikk og historie fra Norges teknisk-naturvitenskapelige universitet (NTNU) fra 1999. Han tok hovedfag i historie fra NTNU fra 2003 på en avhandling om forsvarspolitikk forut for unionsoppløsningen i 1905 Etter en periode som fylkessekretær i Sør-Trøndelag FrP 2001–2002 ledet han en gruppe som drev med møtebooking via telefon i Norsk Privatøkonomi AS 2003–2005.

## Politisk aktivitet
Lien var styremedlem i Øksnes FrP 1991–1994, formann i Trondheim FpU 1997–1999, formann i Trondheim FrP 1999–2003 og 2007–2009 samt medlem av Trondheim bystyre 2003–2005. I årene 2005–2013 var han innvalgt på Stortinget, der han var medlem i Stortingets energi- og miljøkomité 2005–2009 og 2. nestleder i Stortingets kirke-, utdannings- og forskningskomité 2009–2013. Lien tok ikke gjenvalg til Stortinget i 2013, og skulle tiltre stillingen som direktør for informasjon og samfunnskontakt i TrønderEnergi AS.

### Oljeminister
Miljøbevegelsene var svært fornøyd da Lien ble oljeminister.
Ved en feil feilinformerte han sin sjef Erna Solberg om nominasjoner i den 24. konsesjonsrunde kysten rundt. Ifølge Rana Blad hadde han den 18. september 2016 tillit hos henne. Etter å ha gitt 100 millioner til norsk oljeforskning, uttrykte han at klimaet kan påvirke norsk oljepolitikk.

## Annet
Han har forøvrig vært engasjert i idretten som volleyballtrener, leder i Sør-Trøndelag volleyballkrets 2003–2005 og leder i valgkomiteen i Norges Volleyballforbund fra 2009. Lien er bosatt på Risvollan i Trondheim.

Etter utnevnelsen til statsråd kom det frem at Tord Lien hadde sonet en fengselsstraff i 1994 etter å ha kjørt på en motorsykkel mens han kjørte i 107 kilometer i timen i en 60-sone. Lien hadde før den offisielle utnevnelsen informert statsminister Erna Solberg om forholdet.

## Referanser


## Eksterne lenker
* 
* 
* 
* 
* Fremskrittspartiet - Biografi
Vigdis Giltun

**Vigdis Karen Giltun** (født 11. mars&nbsp;1952 i Oslo) er en norsk politiker (FrP). Hun ble innvalgt på Stortinget fra Østfold i 2005 og gjenvalgt i 2009.

Giltun er utdannet som teknisk tegner fra Oslo Elementærtekniske skole, årene 1969&ndash;71 og har arbeidet i en rekke firma som teknisk tegner, blant dem Asea – Per Kure, Manpower, Skuteng og Aker Element. Giltun tok fagbrev som ortopeditekniker i 1999 og arbeidet for SunChris Ortopediske fra 1992 til 2003.

Giltun har vært medlem av kommunestyrene i Onsøy og Fredrikstad.

## Stortingskomiteer

* 2009–: medlem av arbeids- og sosialkomitéen
* 2005–09: medlem av helse- og omsorgskomitéen

## Referanser


## Eksterne lenker
* 
* 
* Fremskrittspartiet - Biografi
Gunvor Eldegard

**Gunvor Eldegard** (født 14. april 1963 i Årdal) er en norsk politiker (Ap). Hun var stortingsrepresentant for Akershus 2005-2017. 
Eldegard var ordfører i Ski kommune fra 2003 til hun ble valgt inn på Stortinget i 2005 og var medlem av kommunens formannskap fra 1999 til 2003.

Eldegard er utdannet elektriker fra 1981 og ingeniør fra Kongsberg ingeniørhøgskole fra 1985. Hun har arbeidet i Kværner og var fra 1995 daglig leder i ERC A/S. Hun var leder i organisasjonen Kvinner i mannsyrker fra 1991 til 1993 og har vært landsstyremedlem i Kommunenes Sentralforbund.

## Stortingskomiteer
* 2005–09 1. nestleder i Næringskomiteen
* 2009–13 medlem av Finanskomiteen
* 2009–13 medlem av Valgkomiteen
* 2013–17 medlem av Kontroll- og konstitusjonskomiteen

## Referanser


## Eksterne lenker
* 
* 
*
Torgeir Micaelsen

**Torgeir Eikstad Micaelsen** (født 20. mai 1979 i Bergen) er en norsk politiker (Ap). Fra 2024 er han statssekretær i regjeringen Støre. Han var stortingsrepresentant for Buskerud fra 2005 til 2017.

Han er oppvokst i Mjøndalen i Nedre Eiker kommune og har studiekompetanse fra Eiker videregående skole fra 1998, bachelorgrad i psykologi og statsvitenskap fra Universitetet i Oslo fra 1999 og mastergrad fra Handelshøyskolen BI fra 2012. Før sin tid som stortingsrepresentant arbeidet han som lærervikar 1999–2002, deretter selvstendig næringsdrivende i underholdningsbransjen gjennom Monkeybusiness&nbsp;AS sammen med Kristoffer Reinsfelt Arnesen. I 2004–2005 arbeidet Micaelsen som selger i Norsk Møteforum&nbsp;AS. 

Micaelsen var leder i AUF i Buskerud 1999–2001, medlem av Nedre Eiker kommunestyre 1999–2003, vararepresentant til Stortinget  2001–2005 og nestleder i Buskerud Arbeiderparti 2004–2006.

Under valgkampen i 2003 ble han slått av Frp-politikeren Martin Schanche for åpent kamera under en partidebatt ved Åssiden videregående skole. Dette hendte etter at Micaelsen og flere andre i panelet hadde ropt til Schanche at han var feig som trakk seg fra debatten før den var ferdig.

I 2005 ble Micaelsen innvalgt på Stortinget fra Buskerud. Fra 2009 til 2013 var han medlem av Stortingets finanskomité. I perioden 2005–2009 var han i tillegg medlem av Stortingets valgkomité. Som 30-åring ble han i 2009 leder i finanskomiteen og medlem av Arbeiderpartiets sentralstyre. 

Fra 2013 til 2017 var han 2. nestleder i Stortingets helse- og omsorgskomité og helsepolitisk talsmann for Arbeiderpartiet. Da han sluttet på Stortinget var han i en periode partner og seniorrådgiver i TRY Råd, før han kom inn i rikspolitikken igjen som statssekretær, først i Digitaliserings- og forvaltningsdepartementet og fra februar 2025 i Finansdepartementet.

## Referanser


## Eksterne lenker
* 
*
Macht und Rebel. Skandinavisk misantropi 2

***Macht und Rebel. Skandinavisk misantropi 2*** er en bok skrevet av den norske forfatteren Abo Rasul (pseudonymet til Matias Faldbakken), og ble gitt ut av Cappelen i 2002. I 2003 kom boken ut som en del av Cappelens utvalgte billigbøker. Boka er oversatt til dansk, finsk og tysk.

Macht og Rebel er hovedpersonene i boka, men tittelen er også et ordspill på Nacht und Nebel, en av Hitlers forordninger for å fjerne meningsmotstandere. Boka innleder med et sitat fra Nacht und Nebel.

Boka fikk mye oppmerksomhet, og skapte to debatter etter utgivelsen: Om venstresida og om sjokkerende innhold, eller om noe kunne provosere lenger («griseri-debatten»).

Noen av tingene som sjokkerte, og skapte «griseri-debatten», var innledningsvis hovedpersonen Rebels anale lek med en agurk, senere at Macht og Rebel fikk seg kjærester som var 12 og 14 år gamle (mens de selv var i tredveårsalderen), og at de fikk innvandrerungdom til å tatovere nazistiske merker på seg.

## Eksterne lenker

* Cappelen.nos utdrag fra boka (pdf)
Per Rune Henriksen

**Per Rune Henriksen** (født 14. mars 1960 i Bergen) er en norsk politiker for Arbeiderpartiet. Han var innvalgt på Stortinget for Hordaland fra 2005 til 2017. Han  var statssekretær i Olje- og energidepartementet 2010–2013. 

Henriksen tok  U. Pihls gymnas, naturfaglinje 1976-1977, Bergen yrkesskole, tømrerlinjen 1977-1978 og avla svennebrev som tømrer i 1981.

Henriksen var ansatt hos byggmester S. H. Pedersen 1978-1981, byggmester Odd Ådnekvam A/S 1982-1985, NOREMA A/S 1985-1986, Bybygg A/S 1986-1987, Fagbygg Vest 1987-1988, Fredskorpset i Kenya for Norad 1988-1990, Bygg og Rehabilitering 1990-1991, Regionalt verneombud Fellesforbundet 1992-1997 og sekretær LO i Bergen og Omland 1997-2005.

I perioden 2000–2006 var han styreleder i Bergen og Omegn Boligbyggelag.

3. september 2010 ble han i statsråd utnevnt til statssekretær for Terje Riis-Johansen, og han ble gitt avskjed i nåde fra sitt embete som statssekretær for statsråd Ola Borten Moe den 7. mai 2013.

## Stortingskomitéer
* 2013&ndash;2017 medlem i Stortingets energi- og miljøkomité
* 2013&ndash;2017 medlem i Stortingets valgkomité
* 2013&ndash;2013 medlem i Stortingets kontroll- og konstitusjonskomité
* 2009&ndash;2010 medlem i Stortingets energi- og miljøkomité
* 2005&ndash;2009 medlem i Stortingets arbeids- og sosialkomité
* 2005&ndash;2009 medlem i Stortingets valgkomité

## Referanser


## Eksterne lenker
* 
*
Laksevågs Bueskyttere

**Laksevågs Bueskyttere** er et buekorps (guttekorps) i Bergen, stiftet 8. mai 1894.

Buekorpset er et *søndagskorps*, som betyr at det var et buekorps for allmuen og hadde eksersis på søndager. De har fortsatt eksersis om søndagene og har en sterk forankring i sin bydel Laksevåg. Sjefen for sesongen 2012 er Øystein Boga Ellingsen

Uniformene deres er spesielle med hvit skjorte og nasjonalfargene rødt hvitt og blått.

Utenom stiftelsesdagen er St. Hans en stor dag for bueskytterne. I flere generasjoner har de bygget verdens største tønnebål i Kirkebukten på Laksevåg. Arbeidet begynner i mai, og varer til bålet blir tent. De høyeste bålene har vært nesten 30 m.
 
## Historie
Laksevågs Bueskyttere ble stiftet 8. mai 1894. Initiativtakere var Petter Bøthun og Olav Nygård og stiftelsen fant sted i Dr. Høygaards hage som lå mellom gamle brannstasjonen og Laxevaag Maskin & Jernskipsbyggeri og korpsets første sjef ble Petter Bøthun.

Andre som var med på stiftelsen var Rasmus Nygård, Nicolai Thorsen, Gustav Ellingsen og Alfred Andersen.

Laksevågs Bueskytteres uniform var hvite skjorter, svarte bukser med skjerf og skotteluer(for offiserene), selv om ikke alle hadde råd til slike luer. Da var det "losluen" som ble brukt, for anledningen forsynt med bånd med Bueskytternes farger. Offiserene brukte i tillegg hvite hansker. Grunnen til de hvite skjortene skal være at ingen hadde råd til slik luksus som dressjakker representerte. Det ble derfor å skaffe til veie melsekker fra bakeriene, som ble bleket, behandlet og omsydd til uniformskjorter.

Effektene for øvrig er armbrøst (bue), skjold og øks, spyd, hellebarder, kårder og sabler og soldatene bar båtluer. Buekorpset var nedlagt mellom 1970 og 1978, men i 1979 klarte en å starte det opp igjen. De har et lokale i Skolegaten der det er aktiviteter store deler av året.

## Rang i Laksevågs Bueskyttere

### Offiserer
* Sjef
* 1. Kompanisjef
* Fanebærer
* 2. Kompanisjef
* 3. kompanisjef
* Tambur
* Adjutant
* 1. Faneoffiser
* 2. Faneoffiser
* 3. Faneoffiser
* (4. Faneoffiser)
* (5. Faneoffiser)
* Oppslager
* Spydbærer

### Underoffiserer

Underoffiserer har lik rang.

* 1. kompaniflaggbærer
* 2. kompaniflaggbærer
* 3. kompaniflaggbærer
* Tamburmajor
* Ledende Øksebærer
* Skjoldbærer
* Skjoldbærer
* 1. Soldat
* 2. Soldat
* 3. Soldat

## Holmens Kompani
**Holmens Kompani** er et  vervekorps for gutter under 8 år som ble stiftet sesongen 1996/1997, men siden nedlagt. Aldersgrensen i Holmens Kompani er fra 6-8 år, og når en har fylt 8 år kan en fortsette i Laksevågs Bueskyttere. Holmens Kompani blir ledet av underoffiserer fra moderkorpset.

## Litteratur
* Gjerstad, Jo. *Buekorpsene i Bergen*, (Bergen kommune 2005) ISBN 82-7128-383-9 (*hefte*)

## Eksterne lenker
* 
* Korpsets side på Buekorpsene.com 
* Bilder av Laksevågs bueskyttere
Jan Bøhler

**Jan Bøhler** (født 1952) er en norsk politiker. Han var stortingsrepresentant fra 2005 til 2021, fram til 2020 som representant for Arbeiderpartiet, deretter for Senterpartiet etter at han byttet parti. Til Stortingsvalget 2025 stiller han på valglisten til Redd Ullevål Sykehus.

## Biografi
Bøhler vokste opp på Kalbakken i Groruddalen som sønn av en rørlegger. I sin ungdom var Bøhler medlem av Sosialistisk Ungdomsforbund (marxist-leninistene), forløperen til AKP(m-l). Av utdannelse er han cand.mag. fra Universitetet i Oslo og har yrkesbakgrunn som ungdomsarbeider og fritidsklubbleder.

Bøhler var studieleder 1987–1989 og organisasjonssekretær 1989–1991 i Oslo Arbeiderparti, sekretariatsleder for Rune Gerhardsens byråd 1991–1995, utredningssekretær i Arbeiderpartiet 1996–2001, statssekretær i Utenriksdepartementet i 2001 og partisekretær i Oslo Arbeiderparti 2002–2004. Bøhler var medlem av Arbeiderpartiets sentralstyre 2002–2013 og leder i Oslo Arbeiderparti 2004–2016. Han var innvalgt på Stortinget fra Oslo fra 2005 til 2021. I oktober 2020 meldte Bøhler overgang fra Arbeiderpartiet til Senterpartiet.  I januar 2025 meldte han seg ut av Senterpartiet og skal stå på valglisten til Redd Ullevål Sykehus ved Stortingsvalget 2025.

Han har bidratt med egne låter og musikkvideoer for å rette fokus på ungdom og utfordringer i samfunnet. Han har spilt inn musikkvideoer som *Groruddalen* (2013), *Bare Glem Det* (2018) og *Enkel type* (2019). 
 
## Stortingskomiteer
* 2005–2009: Andre nestleder i Helse- og omsorgskomiteen 
* 2009–2013: Første nestleder i Justiskomiteen
* 2011–2012: Første nestleder i Den særskilte komité til å behandle redegjørelse fra justisministeren og forsvarsministeren i Stortingets møte 10. november 2011 om angrepene 22. juli
* 2013–2017: Medlem i Kommunal- og forvaltningskomiteen
* 2017–2021: Medlem i Justiskomiteen

## Bibliografi
* *[[Østkant]]folk* (skrevet sammen med Einar Haakaas), Kagge Forlag (2020) 
* *Nær folk* (2021) med Trygve Slagsvold Vedum

## Referanser


## Eksterne lenker
* 
* 
* 
*